open-index/open-wikipedia-markdown huggingface dataset:
Keiserryk Oostenryk

[duimnael|links|Die Keiserryk Oostenryk (bruin) in die [Duitse Bond (1815–1866)]]
Die **Keiserryk Oostenryk** (Duits: *Kaiserthum Österreich* or *Kaiserthum Oesterreich*) was 'n staat in Sentraal-Europa vanaf 1804 tot 1867 en is deur slegs een monarg regeer. Die Keiserryk is met die kroning van die keiser van die Heilige Romeinse Ryk, Frans II, tot Keiser van Oostenryk op 11 Augustus 1804 gestig. Die seremonie het gevolg op die stigting van die Keiserryk Frankryk deur Napoleon Bonaparte op 18 Mei 1804. Frans II is in 1835 opgevolg deur sy seun Ferdinand I, wie tydens die rewolusie van 1848 ten gunste van Frans Josef I abdikeer het.

Met die nederlaag in die Duitse Oorlog teen die Koninkryk Pruise in 1866 is in 1867 die Oostenryks-Hongaarse kompromis voltooi en Oostenryk-Hongarye gestig.
Koninkryk Pruise

duimnael|links|Die Duitse Keiserryk 1871-1918 met Pruise (blou)
links|duimnael

Die **Koninkryk Pruise** (Duits: *Königreich Preußen*) was 'n staat in Sentraal-Europa vanaf 1701 tot 1918 en is deur slegs een monarg regeer. Die Koninkryk was met die Kroning van Hertog Friedrich III. te Koning Friedrich I. op 18 Januarie 1701 in Königsberg gestig. Met die Unifikasie van Duitsland op 18 Januarie 1871 word die koning van Pruise ook die Keiser van Duitsland.

Met die nederlaag in die Eerste Wêreldoorlog het die laaste Duitse keiser en pruisiese koning Wilhelm II afstand van die troon gedoen, en vervolgens is 'n republikeinse staatsvorm gevestig. Op 9 November 1918 is die Vrystaat Pruise gestig, wat met die begin van die Derde Ryk weer ontbind is. Met die nederlaag in die Tweede Wêreldoorlog was Pruise uiteindelik verdeel in dele van Wes-Duitsland, Oos-Duitsland, Pole en Rusland.
Kwikstertjie

Die **kwikstertjies** (ook kwikkies, wipstertjies of akkermannetjies genoem) is klein Ouwêreldse sangvoëls in die familie Motacillidae. Hulle is slankgeboude en dikwels kleurryke insekvreters wat oop landskappe in die Ou Wêreld bewoon. Die dosyn of wat spesies van genus ***Motacilla*** is die enigste verteenwoordigers van die subfamilie Motacillinae, en blyk hul oorsprong in die Palearktiese gebied te hê. Die Latynse naam vir ‘n kwikstert, *motacilla*, is afgelei van *muttex*, ‘n voëlsoort wat deur Hesychius van Alexandrië (Grieks: Ἡσύχιος ὁ Ἀλεξανδρεύς) vermeld is.

## Kenmerke
Kwiksterte het ‘n sierlike bouvorm, en hul lang dun sterte word konstant op en af gedu. Hul volksname dui juis op hierdie kenmerkende en byna konstante stertbeweging, 'n gedragskenmerk wat egter nie goed verstaan word nie. Dit is al voorgestel dat dit prooiinsekte uit hul skuilplekke versteur, of dat dit onderdanigheid aan ander kwiksterte mag aandui. Onlangse studies het eerder voorgestel dat dit 'n teken van waaksaamheid is wat mag bydra om potensiële roofdiere te ontmoedig.

Kwiksterte is terrestriële voëls van hoofsaaklik binnelandse waterryke habitatte. Die Kaapse kwikkie toon egter ‘n wye habitat-toleransie en word ook aan enige rotsagtige of sanderige seestrande gevind, benewens verskillende gemodifiseerde habitatte soos parke, sportvelde, tuine en rioolwerke. 

Hulle maak op die grond nes, dikwels in 'n rotsskeur of teen 'n styl grondbank of muur, en lê 4 tot 6 (3–8) meestal gespikkelde eiers op 'n keer. Sommige spesies is matig tot besonder gregaries buite die broeiseisoen, en enkeles migreer. Hulle broei in Afrika, Europa en Asië, en sommige vertoon deelse of volkome trekgedrag. Twee spesies broei ook in westelike Alaska, en oorwinterende voëls mag Australië bereik. In Kenia is ‘n migrasiespoed van 46-48 km per uur by die geelkwikkie gemeet. 

Hul kleursig is goed-ontwikkeld met tot 120&nbsp;000 konusselle per mm2 wat in die retina van die geelkwikkie aangeteken is (vergeleke met sowat 10&nbsp;000 by die mens).

## Spesies 
[duimnael|240px|'n [Kaapse kwikkie in Namibië]]
[duimnael|240px|'n Gryskwikkie in [Volksrepubliek China|China]]

Die genus van kwikstertjies, *Motacilla*, omvat 12 spesies, of 13 as die São Tomé-kortstertjie (*Amaurocichla bocagii*) bygereken word:
* *Motacilla clara* — Bergkwikkie
* *Motacilla aguimp* — Bontkwikkie
* *Motacilla flava* — Geelkwikkie
* *Motacilla capensis* — Kaapse kwikkie
* *Motacilla cinerea* — Gryskwikkie
* *Motacilla citreola* — Sitrienkwikkie
* *Motacilla alba*
* *Motacilla flaviventris*
* *Motacilla grandis*
* *Motacilla maderaspatensis*
* *Motacilla samveasnae*
* *Motacilla tschutschensis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* *Ensiklopedie van Suidelike Afrika*, Eric Rosenthal, 1967

## Verwysings 
## Eksterne skakels
Serebrospinale vog

duimnael|250px|MRI-skandering wat die sirkulasie van serebrospinale vog aandui.

**Serebrospinale vog** is 'n waterige vloeistof wat die brein en spinaalkoord omring. Die hooffunksie van die serebrospinale vog is skokdemping en om die brein en spinaalkoord te beskerm. As sekondêre funksie help dit met die vervoer van voedingstowwe en verwydering van afvalstowwe.

Die prosedure waardeur serebrospinale vog vir diagnose getrek word, word *lumbaalpunksie* genoem. Toegang word verkry deur 'n naald tussen die derde en vierde rugwerwels in te steek.

Verdowingsmiddels word tydens die toedien van *spinale narkose* in die serebrospinale vog ingespuit. Die spinaalkoord se senuweevesels gelei pynlike impulse van­af die liggaam na die brein. Die inspuit van ’n verdowingsmiddel in die serebrospinale vog verdoof die senuwees, waarna daar pynloos aan die betrokke liggaamsdele geopereer kan word.
Torch-infeksies

**TORCH** is 'n akroniem om vyf algemene neonatale infeksies wat soortgelyk mag presenteer (met o.a. veluitslag en oogtekens) te beskryf. Sifting vir **TORCH-infeksies** word in baie dele van die wêreld gedoen, alhoewel die waarde daarvan in sommige kringe bevraagteken word.

Die vyf TORCH-infeksies is:
# T  =  Toksoplasmose
# O  =  Ander ('other'), gewoonlik word sifilis bedoel
# R  =  Rubella
# C  =  Sitomegaalvirus ('cytomegolovirus', ook bekend as CMV)
# H  =  Herpes

In Suid-Afrika word daar soms gepraat van TORCHES, met die 'S' wat dan op sifilis dui, en die 'other' op infeksies soos listeria, E. coli edm. Die 'E' dien gewoonlik dan as plekhouer.
William Nicol

[duimnael|340px|Die eerste drie predikante van die [NG gemeente Johannesburg-Oos, dr. H.A. Lamprecht, P.G.J. Meiring en William Nicol, tydens die sitting van die Federale Raad van die NG Kerk in Johannesburg in 1919.]]
duimnael|links|180px|Dr. William Nicol.
[duimnael|regs|360px|Nicol was in 1907 lid van die [Universiteit van Stellenbosch se Studenteraad. Hy sit in die middel. Die digter, politikus en hoofregter Henry Fagan staan regs.]]
[duimnael|links|350px|Die 70 studente van die [Kweekskool in 1910 en hul professore. William Nicol staan sesde van links in die derde ry van bo af.]]

Dr. **William Nicol** (Robertson, 23 Maart 1887 – 22 Junie 1967) was NG predikant, teoloog, kultuurmens, opvoedkundige en administrateur van die Transvaal en het 'n groot rol in die ontwikkeling van die Afrikaner gespeel.

In 1906 verwerf hy sy BA-graad aan die Universiteit Stellenbosch en studeer daarna aan die Vrye Universiteit van Amsterdam en Princeton. Van 1913 tot 1938 is hy predikant van die NG gemeente Johannesburg-Oos, die sogenaamde Irenekerk. In Junie 1938 word hy leraar in Pretoria-Oos. Hy was van 1934 tot 1948 moderator van die NG Sinode van Transvaal. In Johannesburg was hy 'n voorvegter vir die erkenning van die Afrikaanse taal en vir die stigting van Afrikaansmediumskole.

Nicol was die stigter van Johannesburg-Oos se gemeenteblad, *Irenenuus*, in Januarie 1923, waarmee hy die lidmate in hulle besondere situasie wou begelei op hulle geloofspad. Dit is in Afrikaans geskryf in 'n stadium toe die taal net-net 'n vastrapplek in skole begin kry het en dit selde van die kansel gehoor is. Nicol het in Augustus 1923 (jaartal onseker) geskiedenis gemaak toe hy die eerste preek in Afrikaans wat in die Unie oor die radio uitgesaai is, regstreeks in die radio-ateljees in die middestad gepreek het. Om 19:45 op Sondag 7 Junie 1924, maak die leraar en gemeente weer geskiedenis toe 'n volledige diens in Afrikaans die eerste keer na die Unie uitgesaai is en wel vanuit die Irenesaal. 'n Maand later, op 4 Oktober 1925, word die eerste nagmaaldiens uitgesaai, weer vanuit die Irenesaal en weer deur Nicol.

As 'n boeiende spreker en fyn kultuurmens het hy die Afrikaner in die stad geïnspireer en gehelp om sy minderwaardigheidsgevoel teenoor die Engelse stadskultuur te oorwin. Op 1 November 1948 het hy administrateur van Transvaal geword en tien jaar lank sy werk veral ten opsigte van opvoeding en kultuur voortgesit. Hy tree uit op 1 Oktober 1958. Hy was lid van die Nasionale Party.

Nicol was nie bang om nuwe dinge op die proef te stel nie. Die gebruik van die nagmaalkelkies pleks van die beker tydens die 1918-griep getuig van sy "praktiese benadering". Daar was verder die Vrywillige Weeklikse Offer, waarvolgens lidmate weekliks hulle dankoffers kerk toe moes bring. Nicol wou lidmate leer om volgens die Bybelse metode hulle dankbaarheid aan die Here te bewys.".

## Nalatenskap 
'n Belangrike straat in Sandton, Wiliam Nicolrylaan, is na hom vernoem. Maar die straat is in 2023 na "Winnie Mandela-rylaan" hernoem.

## Verwysings 
## Bronne 
* Vandag in die ou dae, Beeld, 23 Maart 1992
* 'n Webwerf gewy aan die Irenekerk se orrel.
Seropositiwiteit

In serologie verwys **seropositiwiteit** na 'n toestand waar teenliggaampies teenoor 'n sekere antistof in die serum van 'n pasiënt aantoonbaar is.

Wanneer 'n persoon oor geen antistof beskik nie, heet dit seronegatief. Wanneer iemand 'n infeksie opgedoen het en daardeur afweerstowwe produseer en van seronegatief na seropositief verander, heet die reaksie sero-omskakeling of serokonversie.
Hondsrug

[300px|regs|duimnael|Molenveld by [Exloo (gemeente Borger-Odoorn)]]
duimnael|300px|Deursnee van die landskap

Die **Hondsrug** is 'n glooiing in die Nederlandse provinsies Drenthe en Groningen, wat van die stad Groningen tot die dorp Klazienaveen in die munisipaliteit Emmen strek.

Die hoogste punt meet 26,5 meter en is die Haantjeduin, wat by die stad Emmen lê. Regs van die Hondsrug vloei die Hunze-rivier.

Hondsrug vorm die oostelike grens van die Drentse keileemplateau en dateer uit die Saalien, die voorlaaste ystyd toe Drenthe met ys bedek was. Hondsrug is sowat sestig tot sewentig kilometer lank en hoogstens vyf kilometer breed.

## Eksterne skakels 
*  De Hondsrug, Geosites
*
Hoogeveen

**Hoogeveen**, Nedersaksies: '' 't O(ge)veine* en * 't Ho(o)geveine'', is 'n munisipaliteit en dorp in die Nederlandse provinsie Drenthe. Die munisipale gebied het sowat 55&nbsp;000 inwoners (2011) en 'n oppervlakte van 129&nbsp;km². Die dorp Hoogeveen het sowat 38&nbsp;000 inwoners (2007).

## Plekke 
Plekke in die munisipale gebied van Hoogeveen:
Elim, Fluitenberg, Hollandscheveld, Hoogeveen (dorp), Nieuw Moscou, Nieuweroord, Nieuwlande, Noordscheschut, Pesse, Stuifzand en Tiendeveen.

## Oudste boot in die wêreld 
In 1955 is die oudste boot in die wêreld in die Hoogeveense dorp Pesse opgegrawe. Dit gaan om 'n kano van omstreeks 8&nbsp;000 v.C. en word die *kano van Pesse* genoem.

## Bekende boorlinge 
* Judith Sportel (1972), sopraan

[300px|links|duimnael|*Boerdery in Hoogeveen* deur [Vincent van Gogh]]
Lady Frere

**Lady Frere** (hernoem na **Cacadu** in 1976) is 'n dorp in die Oos-Kaap provinsie van Suid-Afrika. Die naam Lady Frere is 'n vernoeming na die vrou van goewerneur sir Bartle Frere.

## Geskiedenis 
Die dorp is in 1879 gestig op die oewers van die Cacadurivier. Die eerste erwe is in 1882 verkoop. Die naam is verander na Cacadu in 1976 toe die Transkei onafhanklik geword het, maar heet steeds Lady Frere.

## Sien ook 
* Lys van dorpe in Suid-Afrika

## Verwysings 
## Bronne 
* Ensiklopedie van Suidelike Afrika, Eric Rosenthal, 1967
* B.P.J. Erasmus: *Op Pad in Suid-Afrika*. 1995.
Toksoplasmose

**Toksoplasmose** is 'n infektiewe toestand wat veroorsaak word deur die protozoa *Toxoplasma gondii*. Die infeksie word geklassifiseer as 'n soönose, 'n siekte wat deur nie-menslike diere gedra word en toevallig aan mense oorgedra word. Toksoplasmose is gewoonlik 'n asimptomatiese infeksie, maar in sekere gevalle, by name kongenitale infeksie of immuunonderdrukking, kan dit meer gevaarlik wees.

## Lewensiklus 
*T. gondii* se definitiewe gasheer is die huiskat (*Felis catus*). Die parasiet se infektiewe eiers, bekend as oösiete, word via die feses aan mense oorgedra (fekaal-orale oordrag). Inname by 'n mens vind plaas wanneer die persoon die eiers in rou of swak gekookte vleis inneem, of wanneer hy in kontak met die eiers in die feses van 'n geïnfekteerde kat, byvoorbeeld vanuit die kat se sandput.

Mense wat aan *T. gondii* blootgestel is, produseer teenliggaampies teen die organisme. Hierdie antiliggaampies bly voortbestaan in die bloed van die persoon, 'n toestand bekend as seropositiwiteit. Seropositiwiteit is op sigself nie gevaarlik nie. Sero-omskakeling, die omskakeling vanaf 'n toestand van geen teenliggaampies (sero-negatiwiteit) na 'n toestand van sero-positiwiteit, vind in mense wat met voldoende immuunrespons plaas na die eerste blootstelling, bekend as primêre infeksie. 

Wanneer primêre infeksie in swangerskap plaasvind, kan dit baie gevaarlik wees vir die ongebore fetus, met tot een uit drie van hierdie fetusse wat geïnfekteerd raak met *T. gondii*. Fetale infeksie met *T. gondii* lei tot kongenitale toksoplasmose. Vroeë fetale infeksie, in die eerste trimester, word geassosieerd met hoër kans op fetale dood of erge kongenitale toksoplasmose, maar die infeksiekoers in derde trimester is hoër.
Midden-Drenthe

**Midden-Drenthe** is 'n munisipaliteit in die Nederlandse provinsie Drenthe. Die munisipale gebied het sowat 34&nbsp;000 inwoners (2011) en 'n oppervlakte van 346 km². Midden-Drenthe is in 1998 gestig en gevorm uit die munisipaliteite Beilen, Smilde en Westerbork. Beilen is die administratiewe setel van die munisipaliteit.

## Plekke 
Plekke in die munisipale gebied van Midden-Drenthe:
Balinge, Beilen, Bovensmilde, Brunsting, Bruntinge, Drijber, Elp, Eursinge, Garminge, Hijken, Hijkersmilde, Holthe, Hoogersmilde, Hooghalen, Laaghalen, Laaghalerveen, Lieving, Makkum, Mantinge, Nieuw-Balinge, Oranje, Orvelte, Smilde, Spier, Ter Horst, Westerbork, Wijster, Witteveen, Zuidveld en Zwiggelte.
Noordenveld

**Noordenveld** is 'n munisipaliteit in die Nederlandse provinsie Drenthe. Die munisipale gebied het sowat 31&nbsp;000 inwoners (2021) en 'n oppervlakte van 205&nbsp;km². Noordenveld is in 1998 gestig en gevorm uit die munisipaliteite Norg, Peize en Roden (tegelyk die administratiewe setel van die munisipaliteit).

## Plekke 
Plekke in die munisipale gebied van Noordenveld:
Altena, Alteveer, Amerika, De Pol, Een, Een West, Foxwolde, Huis ter Heide, Langelo, Lieveren, Leutingewolde, Matsloot, Nietap, Nieuw-Roden, Norg, Peest, Peize, Peizermade, Peizerwold, Roden, Roderesch, Roderwolde, Sandebuur, Steenbergen, Terheijl, Veenhuizen, Westervelde en Zuidvelde.

## Naburige munisipaliteite 
## Eksterne skakels 
* Amptelike webwerf
Tynaarlo

**Tynaarlo**, Nedersaksies: *Tynaorl*, is 'n munisipaliteit en dorp in die Nederlandse provinsie Drenthe. Die munisipale gebied het sowat 34&nbsp;000 inwoners (2021) en 'n oppervlakte van sowat 148&nbsp;km². Die munisipaliteit Tynaarlo is in 1998 saamgestel uit die munisipaliteite Eelde, Vries en Zuidlaren. Vries is die administratiewe setel van die munisipaliteit. Die nuwe munisipaliteit is vernoem na die dorp Tynaarlo, wat in die middel van die nuutgevormde munisipale gebied lê en sowat 1&nbsp;800 inwoners het (2020).

## Plekke 
Plekke in die munisipale gebied van Tynaarlo:
Bunne, De Groeve, De Punt, Donderen, Eelde-Paterswolde, Eelderwolde, Midlaren, Oudemolen, Taarlo, Tynaarlo (dorp), Vries, Winde, Yde, Zeegse, Zeijen, Zuidlaarderveen en Zuidlaren.

## Naburige munisipaliteite 
## Eksterne skakels 
* Amptelike webwerf
Westerveld

**Westerveld** is 'n munisipaliteit in die Nederlandse provinsie Drenthe. Die munisipale gebied het sowat 19&nbsp;000 inwoners (2011) en 'n oppervlakte van 283&nbsp;km². Westerveld is in 1998 gestig en gevorm uit die munisipaliteite Diever, Dwingeloo, Havelte en Vledder. Havelte is die administratiewe setel van die munisipaliteit.

## Plekke 
Plekke in die munisipale gebied van Westerveld:
Boschoord, Darp, Diever, Dieverbrug, Doldersum, Dwingeloo, Eemster, Frederiksoord, Geeuwenbrug, Havelte, Havelterberg, Holtinge, Leggeloo, Lhee, Lheebroek, Nijensleek, Oldendiever, Oude Willem, Uffelte, Veldhuizen, Vledder, Vledderveen, Wapse, Wapserveen, Wateren, Westeinde, Wilhelminaoord, Wittelte en Zorgvlied.
Otjimbingwe

**Otjimbingwe** was die eerste setel van die Duitse bewind in Duits-Suidwes-Afrika (die teenswoordige Namibië), maar nadat die administrasie in 1892 met die voltooiing van die *Alte Feste* na Windhoek verskuif het, het dit 'n rustige en afgeleë sentrum geword. Volgens die huidige indeling val dit in die Erongostreek. Die beraamde inwonertal in 2010 was net meer as 15&nbsp;000.

## Geskiedenis 
[duimnael|links|Die [Rynse Sendinggenootskap|Rynse Sendingkerk op Otjimbingwe. Dit is in 1867 opgerig en is die oudste bestaande kerk in die land. Dit is in 1974 tot 'n nasionale gedenkwaardigheid verklaar.]]

[duimnael|links|Die eertydse wamakery van die sendeling-handelaar [Eduard Hälbich, 2012.]]

Die Rynse Sendinggenootskap het die nedersetting as middelpunt vir hulle Namibiese bedrywighede van 1849 af gebruik. Johannes Rath en sy gesin vestig hulle op 11 Julie 1849 daar (volgens 'n bron het hy die stasie op 9 Julie gestig) en in 1864 word dit 'n amptelike nedersetting. Die Rynse kerk, wat van 1867 dateer, is vandag nog een van die plekkie se vernaamste aantreklikhede.

Koper is in 1855 in die nabygeleë Khomashoogland ontdek en die Walvisbaai-mynmaatskappy het sy hoofkantoor op Otjimbingwe gevestig. Die koper is egter reeds teen 1860 uitgeput sodat die geboue in onbruik verval het.

Onder beheer van rykskommissaris dr. Ernst Heinrich Göring word die nedersetting laat in die dekade na 1880 die setel van die Duitse administrasie. (Göring se seun, veldmaarskalk Hermann Göring, is terloops in 1893 gebore terwyl sy vader met tuisverlof was en het wêreldwye berugtheid verwerf as stigter van die Gestapo voor die Tweede Wêreldoorlog en die uitvinder van die konsentrasiekampe waarin miljoen Jode, gays, Sinti en Roma en ander "ongewenste mense" uitgewis is.)

Vanweë opstande deur die inheemse bevolking moes die regeringsetel twee maal na Walvisbaai verskuif word, maar nadat die Schutztruppe aldaar aangeland het en hulle op Otjimbingwe gestasioneer is, het die nedersetting hom gevestig as "Hauptstadt von Deutsch-Südwest". Hier is in 1888 die eerste poskantoor opgerig en die eerste seëls, met die stempel "Otyimbingue", uitgereik.

Die administrasie het egter teen 1892 geheel en al na Windhoek verskuif en die spoorlyn tussen Swakopmund en Windhoek, wat kort na 1900 voltooi is, het ver van Otjimbingwe verbygegaan. Dié twee faktore het spoedig tot die nedersetting se verval bygedra.

## Verwysings
St. Petersburg, Florida

**St. Petersburg** is 'n stad in Pinellas County, deelstaat Florida, Verenigde State van Amerika. In die 2020-sensus was die bevolking 258&nbsp;308, wat dit die vyfde digsbevolkte stad in Florida maak en die mees bevolkte stad in die staat wat nie 'n provinsiale setel is nie (die stad Clearwater is die setel van Pinellas County). Dit is naasdigsbevolkte stad in die Tampabaai-gebied, wat dit die tweede grootste metropolitaanse gebied in Florida maak met 'n geskatte bevolking van ongeveer 3,29 miljoen in 2022.

## Klimaat 
Met 'n gemiddeld van 361 sonskyndae per jaar, en 'n Guinness-wêreldrekord vir die meeste opeenvolgende sonskyndae (768 dae tussen 1967 en 1969), het dit die bynaam "The Sunshine City" verwerf. Weens sy goeie weer was die stad lank 'n gewilde aftreebestemming, hoewel die bevolking die afgelope paar jaar in 'n baie meer jeugdige rigting beweeg het.

## Verwysings
Vlieënde Hollander

[duimnael|regs|250px|*Die Vlieënde Hollander* deur [Albert Pinkham Ryder c.1887 (Smithsonian Amerikaanse Kunsmuseum).]]

Die **Vlieënde Hollander** is 'n beroemde seelegende van die Kaap. Volgens oorlewering het kaptein Henderik van der Decken in die 17de eeu in 'n stormwind gesweer dat hy om die Kaap de Goede Hoop sal vaar al duur dit ook tot die Oordeelsdag. Die legende wil dit hê dat hy nog altyd probeer om om die Kaap te seil. Die Vlieënde Hollander is glo deur baie seevaarders gesien, insluitende Koning George V toe hy as adelbors in 1880 op die H.M.S *Bacchante* was. Richard Wagner, die Duitse komponis, het die *Vlieënde Hollander* as tema vir een van sy operas gebruik.  

By Terneuzen in Nederland is daar 'n monument wat hierdie legende herdenk.

## Lees ook
* Adamastor

## Bronne 
* Ensiklopedie van Suidelike Afrika, Eric Rosenthal, 1967
* Green, Lawrence G.: Ghost ship of the Cape. In: Almost forgotten, never told. Kaapstad: Howard Timmins, 1965
Swarte Ommegang

**Swarte Ommegang** is die naam wat deur die Kaapse koloniste gegee is aan 'n omgangshof wat in 1812 gehou is as gevolg van verskeie aanklagte deur eerwaarde James Read, dr. Van der Kemp en ander sendelinge teen die boere aan die Oos-Kaaplandse grens.

Hulle is daarvan beskuldig dat hulle hul swart bediendes mishandel het, en dat hulle aggressief teenoor die plaaslike stamme sou wees. Sommige van die beskuldiges is skuldig bevind, maar die meeste is vrygelaat.

Die Swarte Ommegang het groot vyandigheid veroorsaak, en word beskou as een van die vernaamste oorsake van die Groot Trek.

## Bronne 
*Ensiklopedie van Suidelike Afrika, Eric Rosenthal, 1967

## Sien ook 
* Coenraad Buys, 'n getuie teen die beskuldigdes.
Sybokhaar

duimnael|'n Angorabok.

**Sybokhaar** is 'n dierevesel wat van angorabokke geskeer word.

## Geskiedenis 
Die invoer van hierdie diere is grootliks aan die ondernemingsgees van die Mosenthal Brothers-firma van Port Elizabeth te danke, wat in die jaar 1860 daarin geslaag het om aanteelvee vanuit Turkye in te voer. Aanvanklik het hulle dan ook 'n monopolie gehad. Later is aanvullende stamboekdiere met die hulp van Cecil John Rhodes uit Klein-Asië na die Kaap gebring. 

Die bedryf was aan baie wisselinge blootgestel en is hoofsaaklik tot die Karoo en Oos-Kaap beperk. Die droë, struikagtige omgewing van die Camdeboo en omliggende Noorsveld is ideaal geskik vir Angorabokke. Op 'n stadium in 1985 was daar in die Kaapprovinsies alleen 3&nbsp;000&nbsp;000 angorabokke, hoewel daar sedert 2014 na raming slegs 'n breukdeel, tussen 640&nbsp;000 en 855&nbsp;000, nog voorkom. Daar is ongeveer 1&nbsp;000 Angorabokplase in Suid-Afrika, met ongeveer 700 wat as kommersiële produsente beskou word.

## Bronne 
* Eric Rosenthal, Ensiklopedie van Suidelike Afrika, 1967.
Tertullianus

**Quintus Septimius Florens Tertullianus**, (ca. 160 – ca. 220 n.C.), was 'n prolifieke vroeë Christenskrywer van Kartage in die Romeinse provinsie Africa. Hy was die eerste Christenouteur om 'n ekstensiewe korpus Latynse Christenliteratuur te lewer. Hy was ook 'n vername vroeë Christenapologeet en 'n polemikus teen kettery. Tertullianus is al "die vader van die Latynse Christendom" genoem.
Alhoewel konserwatief, het hy wel nuwe teologie voortgebring en ontwikkel in die vroeë kerk. Hy is miskien mees beroemd as die vroegste behoue Latynse skrywer om die term **Drie-eenheid** (Latyn: **trinitas**) te vermeld, benewens vir die oudste ekstante formele uitleg van 'n Trinitêre teologie. Ander Latynse formulerings wat in sy werk vir die eerste keer na vore tree is "drie Persone, een Substansie" as die Latynse "tres Personae, una Substantia" (opsigself uit die Koine-Grieks "treis Hypostases, Homoousios"). Sekere van Tertullianus se idees was nie aanvaarbaar vir die ortodokse kerk nie; in sy latere lewe het hy 'n Montanis geword.

## Roeping en toestand van die mens 
Tertullianus het die industrie, ondernemerskap en vooruitgang van die mensdom geprys. Die mens se roeping en aard was trouens om die wêreld aan homself te onderwerp. Hierin sien hy egter ook 'n reaksie in die skepping. Die mens se ongebreidelde welvaart lei tot tekorte en wanbalanse, en word eindelaas deur rampe getemper. Rondom 210 n.C. skryf hy:
:*Dit blyk vanselfsprekend as jy die hele wêreld betrag, dat dit daagliks beter verbou en ten volle bevolk word. Alle plekke is nou toeganklik, en alle oorde welbekend: beskaafde plase het enige spoor van die voorheen verlate en gevaarlike wildernisse uitgewis, woude het voor bewerkte velde gewyk, klein- en grootvee het wilde diere verdryf; op sandvlaktes word gesaai, klipperige areas beplant, vleie drooggelê; en waar eens kwalik eensame gehuggies was, is daar nou groot stede. Nie meer word eilande gevrees of hul rotsagtige kuslyne vermy nie, maar oraloor staan huise met hulle bewoners.* 

:''Ons gedyende bevolking is oortuigende bewys: ons getalle plaas 'n las op die aarde wat ons nouliks uit haar natuurlike hulpbronne kan voorsien; ons behoeftes is toenemend akuut, en ons klagtes toenemend bitter uit alle monde, terwyl die Natuur misluk om ons haar gewone onderhoud te verskaf. In elke gebeurlikheid, hetsy pestilensie, hongersnood, oorloë of aardbewings, moet gesien word, 'n raad vir bevolkings, 'n uitweg om die oorvrugbare menseras hok te slaan.'' - Verhandeling rakende die Siel

## Verwysings
Michellspas

Die **Michellspas** is 'n bergpas oor die Skurweberg in die Wes-Kaap, Suid-Afrika. Dit verbind die Warm Bokkeveld en Ceres met Kaapstad en die Boland.

## Agtergrond 
Die eerste pas is in 1765 deur Jan Mostert op sy eie koste deur 'n ravyn van die Dwarsrivier gebou waar dit saam met die Witelsrivier in die Breederivier uitkom.  Die pad het teen 'n steil nek uitgegaan net voor dit na die Ceresvallei afgedaal het. Die pas was gedug en het die rivier verskeie male gekruis. Die pas het bekend gestaan as die Mostertshoekpas.

## Andrew Geddes Bain 
Weens toenemende verkeer het kol. Charles Michell, landmeter-generaal van die Kaap, in 1846 vir Andrew Geddes Bain opdrag gegee om 'n nuwe pad te maak deur die ravyn. Met 240 bandiete het Bain aan die werk gespring en die pas is in net meer as twee jaar voltooi. Die pas is op 1 Desember 1848 geopen deur sir Harry Smith. Hy het die pas na kol. Michell vernoem.

## Eerste verbetering 
Die pas is net na die Tweede Wêreldoorlog verbeter en met beton bedek, want teer was nie beskikbaar nie. Die 'nuwe' pas het grotendeels Bain se roete gevolg en is geopen op 31 Maart 1946.

## Onlangse verbeteringe 
[duimnael|links|'n Suid-Afrikaanse [Klas 19-stoomlokomotief|Klas 19D by Michellspas, 19 Desember 2015]]

Die pas is die laaste keer gedurende 1988 tot 1994, deur die padboukonstrusiespan van die Kaapse Provinsiale Administrasie onder leiding van mnr. Fritz Schwabe, herkonstrueer. Die resident-ingenieur was mnr. Ettiene Roux bygestaan deur ingenieurs en tegnici soos Fred Henning, John Cullum, Stephan Condon, Gerhard Botha, Francois Ryke, Bertie van Koersveld, Steward Bain en Schalk Carstens. Die hoofvoorman was Isak Engelbrecht. Verder was daar 'n span van meer as 300 mense, wat brugbouers, voormanne, *blasters*, vakmanne en arbeiders ingesluit het, almal verbonde aan die Kraaifonteinse padbou-eenheid. Die pad is verbreed met klimlane vir vragmotors en die ou betonpad wat na die Tweede Wêreldoorlog deur Italiaanse kryggevangenes gebou is, is met 'n bitumeneuse blad vervang. Alle waterweë in terme van pyp en kasduikers is ook vervang. 'n Nuwe brug is oor die Breederivier gebou – die Wittebrug.

## Spelling 
Die korrekte spelling van die pas se naam is sonder 'n T. Dus **Michellspas**. Die pas se naam word dikwels verkeerdeliks as "Mitchellspas" (met 'n T) aangegee aangesien dit 'n meer bekende spelling van die van is. Die pas is na landmeter-generaal Charles Cornwallis Michell, wat superintendent van openbare werke in die Kaapkolonie tydens die bou van die pas was, vernoem.

## Bronne 
* Die Suid-Afrikaanse Gids: feite en wenke. 2009. 
* Op Pad in Suid-Afrika. B.P.J. Erasmus. 1995. 
* Ross, Graham: The Romance of Cape Mountain Passes. Kaapstad: Sunbird, 2011. 
* Wood, V.C.: Die Bergpasse van Kaapland. In: Lantern. Tydskrif vir Volksopvoeding. Jaargang 7, nr. 4, Oktober 1957

## Verwysings 
## Sien ook 
* Lys van bergpasse in Suid-Afrika
Rondawel

duimnael|250px|'n Onversierde rondawel.
duimnael|regs|250px|Die dak van 'n rondawel, van binne gesien..
[duimnael|regs|250px|'n Rondawel by Khutse Kalahari Lodge, [Botswana.]]

'n **Rondawel** is 'n karakteristieke tipe Suid-Afrikaanse huis. Sy ontwerp is afgelei van die sirkelvormige hut van inheemse stamme, wat in seksies opgedeel is en met 'n grasdak bedek word. Vanweë die lae boukoste, koelheid en algemene geskiktheid in die klimaat, het die rondawel 'n gewilde vorm van argitektuur geword en word dit steeds aansienlik gebou.

Rondawels word tradisioneel met plaaslike materiale wat in rou vorm beskikbaar is gebou. Die mure bestaan gewoonlik uit stene en die messelklei uit sand of grond gemeng met beesmis of sement. Die vloer van 'n "tradisionele" rondawel word met 'n mengsel van mis afgewerk om dit hard en glad te maak. Die dakstutte van 'n rondawel is sparre of pale vanaf boomtakke verwerk. Die bedekking is strooi wat met grastou aan die pale gebind word. Die proses om die strooidak te voltooi kan 'n naweek of selfs tot 'n jaar duur indien dit deur 'n vaardige ambagsman gedoen word. Die strooi moet stuk vir stuk gebind word, vanaf die rand tot uiteindelik by die toppunt. Nadat elke seksie gebind is, moet dit gewoonlik verouder om 'n waterdigte seël te vorm.

Die eerste gebruik deur blankes was in die vorm van die hartbeeshuis- of paal-en-kleihuiskonstruksies, maar omstreeks 1860 het die Britse militêre owerheid rondawels vir die huisvesting van troepe begin bou.

Deesdae is rondawels veral gewild as vakansiewonings en as akkommodasie by reservate soos die Krugerwildtuin in Suid-Afrika of die Khutse Kalahari Lodge in Botswana.

## Sien ook 
* Korbeelhuise

## Verwysings 
## Bronne 
* Ensiklopedie van Suidelike Afrika, Eric Rosenthal, 1967
Meppel

**Meppel**, Nedersaksies: *Meppelt* en *Möppelt(e)*, is 'n munisipaliteit en stad in die Nederlandse provinsie Drenthe. Die munisipale gebied het sowat 33.000 inwoners (2014) en 'n oppervlakte van 57&nbsp;km². Die stad Meppel het sowat 30.000 inwoners (2014).

## Plekke 
Plekke in die munisipale gebied van Meppel:
Broekhuizen, De Klosse, De Schiphorst, Havelterberg (gedeeltelik), Kolderveen, Kolderveense Bovenboer, Meppel (stad), Nijentap, Nijeveen, Nijeveense Bovenboer, Rogat en Slingenberg (gedeeltelik).
Nicole (Chileense sangeres)

**Denisse Lillian Laval Soza** (gebore 19 Januarie 1977 in Chili), beter bekend onder haar verhoognaam **Nicole**, is 'n Chileense sangeres wat in Santiago de Chile en in Miami gebaseer is.

Naas haar musiekloopbaan speel sy ook twee rolle in films: in 2003 in die Amerikaanse kort film *La amiga* en in 2005 in die Chileense film *Se arrienda*.

## Diskografie 
* Tal Vez Me Estoy Enamorando
* Esperando Nada
* Sueños en Tránsito
* Viaje Infinito
* APT

## Eksterne skakels 
*Nicole se amptelike webwerf 
*Haar persoonlike webjoernaal
Ghaap

Die plant **ghaap** (*Hoodia gordonii*) kom natuurlik in Suid-Afrika en Namibië voor. Dit is eeue lank deur Boesmans en Khoikhoi gebruik om hul eetlus te demp in tye van voedselskaarste met droogtes. Die Wetenskaplike en Nywerheidnavorsingsraad (WNNR) het die plant se aktiewe bestanddeel geïsoleer en dit aan die farmaseutiese bedryf beskikbaar gestel wat dit nou as 'n dieetpil bemark. Sedert 2002 betaal die WNNR gebruiksregte vir hierdie tradisionele kennis wat tot die ontwikkeling van die pil gelei het. Die geld word in 'n fonds gestort wat aangewend word vir die ontwikkeling van die Boesmangemeenskappe in Suider-Afrika.

Ghaap is 'n blaarlose vetplant en die blomme het 'n onwelriekende geur. Meesal word die plant bestuif deur vlieë. Die Boesmans noem die plant *ǁhoba* (uitspraak: ; die eerste klank is 'n laterale kliek).

## Galery 

Lêer:Hoodia gordonii.jpg|Ghaap op die plaas Wilsonfontein in die Karibib.
Lêer:Hoodia gordonii 2007-06-02.jpg|Ghaap in die Cambridge Universiteit se botaniese tuin.
Lêer:Hoodia gordonii P1010403.JPG|Blomme.
Lêer:Hoodia gordonii Frucht P1010402.JPG|Blomme.
Lêer:Hoodia gordonii GS431.png|Skets van ghaap.
Lêer:Hoodia gordonii00.jpg|Nog 'n skets deur Robert Jacob Gordon.

## Bibliografie 
* Wat is ghaap?, Lucille Botha, Landbouweekblad, 6 Julie 2007.
Vlag van die Britse Maagde-eilande

Die **nasionale vlag van die Britse Maagde-eilande** is op 15 November 1960 amptelik in gebruik geneem. Die vlag vertoon ’n blou Britse vaandel met die eiland se wapenskild op die wapperkant.

Die Britse Maagde-eilande se burgerlike vaandel mag gebruik word deur skepe wat in by die land geregistreer is of deur besoekende skepe van ander lande. Die goewerneur van die Britse Maagde-eilande gebruik ’n Unievlag met die wapenskild van die Britse Maagde-eilande in die middel van die vlag. Dit is tradisioneel vir goewerneurs van Britse oorsese gebiede.

## Ander vlae 

Lêer:Civil Ensign of the British Virgin Islands.svg| Burgerlike vaandel van die Britse Maagde-eilande
Lêer:Flag of the Governor of the British Virgin Islands.svg| Vlag van die Goewerneur van die Britse Maagde-eilande

## Sien ook 
## Verwysings 
## Eksterne skakels 
*  Britse Maagde-eilande by *Flags of the World*.
*
Munisipaliteit

duimnael|250px|Ligging van Kaap Agulhas Munisipaliteit in die Wes-Kaap, Suid-Afrika.

'n **Munisipaliteit** is 'n groep woonareas (dorpe en stede) met die omliggende gebiede wat gesamentlik deur 'n politiek apparaat bestuur word. Munisipaliteite vorm in die meeste lande die onderste laag van die politieke bestuurstruktuur.

In Suid-Afrika val plaaslike munisipaliteite onder beheer van distriksmunisipaliteite wat op hulle beurt onder die provinsiale regerings en die nasionale regering ressorteer.

Munisipaliteite is (onder andere) vir die volgende verantwoordelik:
* Watervoorsiening
* Voorsiening van elektrisiteit
* Vuilisverwydering
* Rioolstelsel en afvoer van stormwater
* Instandhouding van parke en sportterreine
* Beplanning van stedelike gebiede
* Invordering van munisipale belastings

## Sien ook 
* Distriksmunisipaliteit
* Suid-Afrikaanse munisipale heraldiek
* Lys van munisipaliteite in Suid-Afrika
* Lys van munisipaliteite in Nederland

## Eksterne skakels 
*
Trappe van vergelyking

duimnael|300px|Soet, soeter en soetste – of dalk stout, stouter en stoutste?

**Trappe van vergelyking** is vorme van byvoeglike naamwoorde of bywoorde. 'n Byvoeglike naamwoord in Afrikaans kan drie vorme aanneem om die sterkte van die naamwoord aan te dui. As voorbeeld kan 'n voorwerp as *groot*, nog *groter* (meer as net groot) of as die heel *grootste* beskryf word. Soortgelyk kan 'n partytjie as *lekker*, nog *lekkerder* of as die heel *lekkerste* beskryf word.

Die middelste trap word die **vergrotende trap** genoem en die laaste trap die **oortreffende trap**. Die eerste trap is die basiswoord. Die vergrotende (tweede) trap is gewoonlik die basiswoord + die agtervoegsel 'er'. Die oortreffende (derde) trap is gewoonlik die basiswoord + 'ste'.

## Voorbeelde 
### Afrikaans 
#### Een klinker 
* afge*mat* – afgematter – afgematste
* *dik* – dikker – dikste
* *dom* – dommer – domste
* *dun* – dunner – dunste
* *krom* – krommer – kromste
* ruig – rui*e*r – ruigste

By sommige woorde, soos *welkom*, in *welkom***e** *brief*, word 'n -e toegevoeg.
* belese – meer belese – mees belese
* nors – norser – nor**ss**te

#### Een klinker + 'f' 
* dof – dowwer – dofste
* goed/goeie – beter – beste
* graag – liewer – graagste
* ru / rue / ruwe – ruer/ruwer – ruuste
* vroeg – eerder – eerste (argaïese gebruik)
* male (sleg) – peius (slegter) – pessime (slegste)
* magnopere (groot) – magis (groter) – maxime (grootste)
* parum (min) – minus (minder) – minime (minste)
* multum (baie) – plus (meer) – plurimum (meeste)

## Sien ook 
* Vergelykings (Taalkunde)
* Intensiewe

## Verwysings
Amadora

**Amadora** (uitgespreek [ɐmɐˈdoɾɐ]) is die 5de grootste stad in Portugal. Die stad is naby die hoofstad Lissabon en die kus van die Atlantiese Oseaan geleë.
The Sugarcubes

**The Sugarcubes** is 'n Yslandse alternatiewe rockgroep. Die groep is in 1986 gestig en het in 1992 opgebreek. Hulle word buite Ysland bekend nadat die Britse DJ John Peel die liedjie "Birthday" gereeld speel en dit later deur sy luisteraars verkies word as liedjie van die jaar. Na die groep ontbind, begin sangeres Björk Guðmundsdóttir 'n suksesvolle sololoopbaan.

Die groepslede was Björk Guðmundsdóttir as sangeres en op trompet, Einar Örn Benediktsson as tromspeler, Sigtryggur *Siggi* Baldursson op kitaar, Þór Eldon op klawerbord en Margrét *Magga* Örnólfsdóttir ook op klawerbord en oudlede van die groep is Friðrik Erlingsson (1986) en Einar Melax (1987-1989).
David Kalakaua

**David Kalakaua** (16 November 1836 – 20 Januarie 1891), gebore **David Laʻamea Kamanakapuʻu Mahinulani Nalaiaehuokalani Lumialani Kalākaua**, was die laaste koning en op een na die laaste monarg van Hawaii. Hy bestyg die troon op 12 Februarie 1874 en regeer tot sy dood op 20 Januarie 1891 in San Francisco.

Aan die begin van sy heerskappy wys *Kalakaua* sy broer, *Leleiohoku* as troonopvolger aan. Uiteindelik sterf sy broer voor hom en bestyg sy suster *Liliuokalani* die troon in 1891.

## Verwysings
Noordoostpolder

**Noordoostpolder** is 'n munisipaliteit in die Nederlandse provinsie Flevoland. Die munisipale gebied het sowat 46&nbsp;000 inwoners (2011) en 'n oppervlakte van 595&nbsp;km². Emmeloord is die administratiewe setel van die munisipaliteit. Die Noordoostpolder is in 1942 drooggelê en die munisipaliteit is in 1962 gestig. In 1986 word die Noordoostpolder van die provinsie Overijssel by die nuut gestigte provinsie Flevoland gevoeg.

Die voormalige eiland Schokland lê nou in die Noordoostpolder. Die voormalige eiland Urk is 'n munisipaliteit op sy eie, en behoort nie tot die Noordoostpolder-munisipaliteit nie.

## Plekke 
Plekke in die munisipale gebied van Noordoostpolder:
Bant, Creil, Emmeloord, Ens, Espel, Kraggenburg, Luttelgeest, Marknesse, Nagele, Rutten, Schokkerhaven, Schokland en Tollebeek.
Urk

**Urk** is 'n munisipaliteit en dorp in die Nederlandse provinsie Flevoland. Die munisipale gebied het sowat 19&nbsp;500 inwoners (2014) en 'n oppervlakte van 110&nbsp;km².

Vroeër was Urk 'n eiland in die Suidersee, later die Ysselmeer, maar sedert die drooglegging van die Noordoostpolder in 1942 is Urk nie meer 'n losstaande eiland nie.

Urk is 'n belangrike vissersdorp en het baie Protestantse (hoofsaaklik Gereformeerde) denominasies.

Die vissersdorp het 'n dialek van sy eie. Die Urkers-dialek behoort tot die Nedersaksiese taalgebied, maar word beskou as 'n oorgangsgebied tussen die Nederfrankiese en die Nedersaksiese tale.
Dievturība

duimnael|links|200px|Die simbool van Dievturība
**Dievturība** is 'n Nieuheidense religieuse beweging wat daarop aanspraak maak dat dit 'n moderne herlewing van die ou Letlandse volksgodsdiens is soos dit voor die kerstening in die 13de eeu bestaan het. Aanhangers verwys na hulself as **Dievtuŗi** (enkelvoud **Dievturis**), letterlik "Bewaarders van Dievs" of "mense wat in harmonie met Dievs lewe".

Die beweging is in 1925 deur die argeoloog Ernests Brastiņš (1892-1942) in die lewe geroep. Die kommunistiese Russiese bewindhebbers het die godsdiens gedurende die Sowjet-besetting van Letland sedert 1940 onderdruk, maar dit het later herleef. Dievturība is tans getalsgewys relatief onbeduidend (volgens amptelike statistieke het die getal aanhangers in 2006 sowat 650 beloop). 

## Verwysings
Jeremias

**Jeremias** (afgelei van Hebreeus **יִרְמְיָהוּ** **Yirməyāhū**, Jirmejahu) is 'n manlike voornaam wat ook as familienaam voorkom.

## Herkoms, betekenis en gewildheid 
Jeremias is die Grieks-Latynse skryfwyse van die Hebreeuse *Jeremia* - dit is onder meer die naam van een van die vier groot Joodse profete van die Ou Testament in die tyd van koning Jona. Sy redevoerings en profesieë is in die boek *Jeremia* versamel.

Die naam beteken oorspronklik "die een wat deur God (Hebreeus: *-jah*) verhef is". Tans kom hierdie naam in baie lande met 'n Joods-Christelike tradisie sowel as voornaam asook as familienaam voor. In Afrikaans is Jeremias en Jeremia as voorname gebruiklik.

Die Engelse volkstaal-variant van die naam, *Jeremy*, kom sedert die 13de eeu voor, maar eers met die Protestantse Reformasie in die 17de eeu het *Jeremiah* - saam met ander Bybelse name - veral danksy die invloed van Engelse Puriteine as voornaam gewild geraak en sedert die 20ste eeu weer herleef. Die naam kom daarnaas ook dikwels in Ierland voor - volgens plaaslike legendes het die profeet Jeremia 'n besoek aan die eiland afgelê.

In Nederland het Jeremia in die laat 16de eeu in gebruik gekom. Tans kom dit veral in die provinsie Zeeland voor, maar het - onder invloed van onder meer die Puriteine - ook 'n gewilde voornaam by Nederlandse immigrante in die Verenigde State geword.

In die VSA word *Jeremy* en *Jeremiah* steeds onder die 200 gewildste name vir seuns gereken. Die eersgenoemde variant het in 1977 'n hoogtepunt in gewildheid bereik toe 1,265% van alle babaseuns die naam *Jeremy* gekry het. In 2009 was dit nog 139ste op die ranglys van gewildste name (0,139%), terwyl *Jeremiah* twee keer so gewild was.
Die gewildheid van *Jeremy* as seunsnaam is in die VSA moontlik deur die karakter *Jeremy Bolt* in die western-televisiereeks *Here Come the Brides* aangewakker wat tussen 25 September 1968 en 3 April 1970 deur die netwerk ABC uitgesaai is.

## Variante 
## Naamdag 
1 Mei, 16 Februarie, 7 Junie

## Verwysings
Simeon

: *Hierdie artikel handel oor die voornaam. Vir ander gebruike, sien Simeon (dubbelsinnig).*

**Simeon** of **Sjimon** is 'n manlike voornaam wat van die Hebreeuse שמעון (*Šimʿon*, volgens die Tiberiese vokalisering *Šimʿôn*). Die Griekse spelling van hierdie Bybels-Hebreeuse naam is Συμεών - hiervan is ook die gelatiniseerde skryfwyse *Symeon* afgelei.

## Betekenis 
Die naam is afgelei van die Bybelse figuur Simeon, die seun van Jakob en Leah en patriarg van die Stam van Simeon. 
Volgens die teks van die boek Genesis (29:33) verwys die naam na Leah se bewering dat Jakob Rachel bo haar voorgetrek het: "En sy het weer bevrug geword en 'n seun gebaar en gesê: Gewis, die Here het gehoor dat ek die nie-geliefde is en my hierdie een ook gegee. En sy het hom Símeon genoem."

Simeon is dan moontlik afgelei van die teoforiese naam *Isjmael* ("God het gehoor"; Genesis 16:11), en ook die hipotese dat die stam van Simeon oorspronklik 'n Ismaelitiese groep was baseer op hierdie teks.

Volgens klassieke rabbynse geskrifte word die naam Simeon soms vertaal as "diegene wat na (die woord van) God luister" (Genesis Rabbah 61:4), maar ook afgelei van ''sjam 'in'' ("daar is sonde" - 'n profetiese verwysing na Zimri se seksuele omgang met 'n Midianitiese vrou.

## Literatuur 
* Die Bybel (1953-Vertaling)
*Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel

## Verwysings
Piransjahr

**Piransjahr** (Mukrian) (Persies: پیرانشهر, oftewel "stad van Piran") is 'n Koerdies-bewoonde stad wat in die provinsie Wes-Azerbeidjan in die noordweste van Iran geleë is. Die stad lê suid van die Oroemijeh-meer in 'n smal vallei op ongeveer 1&nbsp;300&nbsp;m bo seespieël.

Die stad het ongeveer 138&nbsp;864 inwoners (2017). Die bevolking bestaan hoofsaaklik uit drie verskillende stamme, waarvan die Mukri die belangrikste is, en na wie die stad ook vernoem is.

## Verwysings
Zaanstad

**Zaanstad** is 'n stad en munisipaliteit in die Nederlandse provinsie Noord-Holland, geleë bo Amsterdam. Die munisipale gebied het sowat 148&nbsp;000 inwoners (2012) en 'n oppervlakte van 83&nbsp;km². Zaanstad is in 1974 saamgestel uit die munisipaliteite Assendelft, Koog aan de Zaan, Krommenie, Wormerveer, Westzaan, Zaandam en Zaandijk.

## Naburige munisipaliteite 
## Eksterne skakels 
*  Webwerf van die munisipaliteit
Nies

duimnael|300px|Nies kan siektes versprei deur kieme in die lug in te blaas.

'n **Nies** is 'n semi-outonome, krampagtige uitstoot van lug uit die longe deur die neus en mond, gewoonlik veroorsaak deur vreemde deeltjies wat die neusslymvlies irriteer. 'n Nies stoot lug met geweld uit die mond en neus uit in 'n plofbare, krampagtige onwillekeurige aksie. Hierdie aksie laat slym toe om deur die neusholte te ontsnap. Nies word moontlik gekoppel aan 'n skielike blootstelling aan helder lig, skielike verlaging in temperatuur, briesie koue lug, 'n besonder vol maag, blootstelling aan allergene, of virale infeksie. Omdat nies siektes deur aansteeklike aërosoldruppels kan versprei, word dit aanbeveel dat mens jou mond en neus met die voorarm, binnekant van die elmboog, 'n sneesdoekie of 'n sakdoek bedek, terwyl jy nies. Benewens die dekking van die mond, word dit ook aanbeveel om af te kyk om die rigting van die druppels wat versprei word te verander en 'n hoë konsentrasie daarvan in die menslike asemhalingshoogtes te vermy.

## Trivia 
Hoekom sê 'n mens **gesondheid** as 'n mens nies?

# As mens genies het in die 18de eeu was die kanse goed dat jy verkoue gekry het en dan vatbaar sal wees vir die Swart Dood. Hulle het "bless you" gesê soos in "bless your soul"! Die kinder rympie "Ring a ring a rosies pocket full of posies, hush hush we all fall down." verwys hierna. Die "hush hush" verwys na "athishoe, athishoe". Die rympie verwys verder na die swartdood, 'n griep soos varkgriep, wat daardie tyd uitgebreek het en as jy genies het, het almal gedink jy gaan dood dan het hulle jou siel "ge-bless" sodat jou siel jou nie moet verlaat nie.
# Hulle het "bless you" gesê omdat hul geglo het: wanneer 'n mens nies, is jy besig om 'n duiwel uit te proes in Europa het dit toe ontwikkel in wat jy gesê het.
# Die werklike antwoord lê êrens tussen die twee redes hier bo. Lank gelede het die duiwel "Ring a ring a rosy" gespeel en genies en geval en toe vervloek hy alle mense wat nie **gesondheid** sê as ander mense nies nie.
''* Rede waarom hulle dit nie sê as 'n mense hoes nie, is omdat die duiwel nie gehoes het toe hy "Ring a ring a rosy" gespeel het nie.''

## Sien ook 
* Neus
Midwinter

duimnael|'n Diagram van die aarde se vier seisoene, soos waargeneem vanuit 'n noordelike posisie. Heel regs: die Noordelike Halfrond se wintersonstilstand, heel links: die Suidelike Halfrond se wintersonstilstand
[duimnael|350px|links|Wintersonstilstand by die prehistoriese [Stonehenge-monument in Wiltshire, Verenigde Koninkryk]]
Die term **midwinter** of **wintersonstilstand** verwys na die kort oomblik wanneer die aarde se askanteling met 22 1/2° 26' sy grootste afstand van die son bereik. Nogtans word in die omgangstaal na die hele dag waarop die sonstilstand voorkom (21 of 22 Desember vir plekke in die Noordelike, 21 of 22 Junie vir plekke in die Suidelike Halfrond) as midwinter of eerste dag van die winter verwys.

Die wintersonstilstand kom op die kortste dag (en langste nag) van die jaar voor en word veral in hoër breedtegrade duidelik waargeneem. Die son bereik dan sy laagste maksimale posisie in die hemel. Die dae word met die wintersonstilstand geleidelik langer en die nagte korter.

Die wintersonstilstand het in elke beskawing sy eie spesifieke kulturele betekenis, maar word oor kulturele grense heen dikwels met hergeboorte verbind. 'n Groot aantal feesdae, feeste, rituele, byeenkomste of ander vierings het rondom midwinter ontstaan.

## Sien ook 
* Joelfees

## Verwysings 
## Eksterne skakels 
* *Circle Sanctuary: Celebrating Winter Solstice*
Twickenham-stadion

Die **Twickenham-stadion** (ook bekend as slegs **Twickenham** of **Twickers**) is 'n stadion wat in Twickenham in Londen, Engeland, geleë is.

Twickenham is die grootste rugbystadion in die Verenigde Koninkryk en is onlangs tot 82&nbsp;000 sitplekke vergroot. Dit maak Twickenham die tweede grootste stadion in die Verenigde Koninkryk, net na Wembley-stadion, en die vierde grootste stadion in Europa.

Die stadion word as die ikoon van Engelse rugby beskou en word meestal slegs vir rugbywedstryde ingespan. Konserte deur Iron Maiden, Bon Jovi, Genesis, U2, The Rolling Stones, The Police, Eagles en R.E.M. is ook al hier aangebied. Die Twickenham-stadion word ook jaarliks vir die Jehovah se Getuies se saamtrekke gebruik.

## Wedstryde 
## Verwysings 
## Eksterne skakels 
*  Amptelike webwerf